Edvard Grieg

Edvard Grieg (Bergen, Norvega, le 15 de junio 1843 – Bergen, le 4 de septembre 1907) esseva un compositor e musico norvegian, generalmente considerate como le plus grave e genial de omne compositores norvegian.

Grieg nasceva in un familia burgese in Bergen, Norvega, como le quarte de cinque infantes. Le patre esseva le prime inseniator de piano al Edvard. Pro que ille esseva un talento natural in le campo de musica, le tunc famose violinista e compositor Ole Bull, dava le consilio al juvene Edvard a ir al Conservatorio de Leipzig. Ibi ille studiava de 1858 a 1862 e creava su prime obras. Ma le obras principal ille componeva post su maritage con su cosino Nina Hagerup in 1867. 

Su plus ben cognoscite obras es le concerto pro piano e le musica scenic pro Peer Gynt, le drama de Henrik Ibsen. Le suite de Grieg hodie de facto es plus ben cognoscite que le drama de Ibsen.

Categoria:Gente norvegian
Categoria:Compositores
Categoria:Compositores classic